Sal die verblyf aanbeveel maar hulle kan aan die volgende werk: meer toiletpapier (ons was 4 dae daar en het net 2 rolletjies gekry), die stort lek, as jy stort is die hele badkamer sop nat. Hulle kan meer swartsakke gee, daar as net 1. Hulle kan elke dag skoon handdoeke gee vir die gaste, ons was al by baie verskeie selfsorg-blyplekke en orals word elke dag skoon handdoeke gegee, hierdie was die eerste plek waar ons nie skoon handdoeke gekry het nie.
Die plekkie was smaakvol ingerig en dit was verkwikking vir 'n moeë reisiger. Ek beveel dit beslis aan. Dit is netjies en veilig.
Dit was 'n baie lekker plekkie, alles was netjies en die eienaars was baie behulpsaam en vriendelik. Absoluut 100% fantasties gewees.
Die plek was baie mooi, skoon en netjies, alles mooi op sy plek gewees. Ek sou graag verkies om eerder DStv te gehad het, of net iets wat verduidelik hoe die TV werk. Maar geen klagtes nie, sal definitief weer daar oorbly.
Vanaf die begin was die kliëntediens uitstekend met maklik verstaanbare aanwysings en instruksies. Die estate waarin die akkommodasie geleë is, is verskriklik mooi en vele parke en prag areas is te siene hier binne. Die verblyf self is modern, van hoë kwaliteit en het my verwagtinge goed oortref. Alles vanaf die beddegoed tot die rusbanke was van goeie kwaliteit en vir die prys waarvoor dit gelys word is dié akkommodasie fantastiese waarde vir geld. Veiligheid was aan die orde van die dag met 'n goed deurdenkende veiligheidshekstelsel. Werklikwaar die beste opsie vir besigheids- of vakansiereisigers wat Kaap toe kom. Dankie vir die heerlike verblyf!
Was daar met 'n besigheidsbesoek en het die woonstel baie goed ingerig gevind. Netjiese, skoon plekkie met alles wat nodig was en nog meer. Baie lekker gebly en sal weer boek as ek kans kry. Dankie.
Baie dankie aan Erica en Mariaan! Julle vriendlikheid en vinnige terugvoer was baie wardeer! Ek en my ma het die eerste week in Julie in die oulike eenslaapkamerwoonstel gebly vir 4 dae gedurende ons vakansie in die Kaap. Die woonstel was redelik koud (al was dit hartjie van die winter) en 'n ekstra blaasverwarmer of warmwatersak kan aanbeveel word!
Ons was 'n gesinnetjie van 4. Ons woonstel was goed toegerus vir 'n week se verblyf. Veilige, netjiese omgewing. Alles was skoon, netjies en van beste gehalte. Stylvol en klas. Baie dankie Erica vir 'n baie oulike plekkie. Sal definitief aanbeveel vir ander. Blessings vir julle!
Welgedacht Estate is regtig wonderlik om in te bly. Dis baie stil in 'n veilige buurt. Ek gaan definitief weer van hulle dienste gebruik maak. Ek het sommer met intrapslag tuis gevoel.
Die eenheid was amazing. Modern, baie spasievol, skoen en netjies en het omtrent alles wat jy nodig het. Ons hoef net te gesorg het vir ons kos en drankies. Ons het 'n baie lekker tyd gehad en ek moes aan my verloofde 'n belofte maak dat ons wel weer binnekort moet boek.
Dit was mooi en modern en mooi skoon, regtig net groot genoeg vir 2 mense maar dis al wat jy benodig. Buite geriewe kan dalk bietjie opgeskerp word. Ons het regtig lekker gewoon, en ons eie water saam geneem.